Robot proverava toksičnost hemikalija
Američki stručnjaci prikazali su novi uređaj za automatsku proveru hemikalija opasnih po ljudsko zdravlje
Novi, brzi robotizovani uređaj uneće revoluciju u proveru otrovnosti hemikalija, kaže direktor Nacionalnog centra za kompjuterizovanu toksikologiju pri američkoj Agenciji za zaštitu prirode, Robert Kavlok. ističe Kavlok. Robota je zajednički kupilo pet velikih federalnih agencija koje sarađuju u poboljšavanju procedure testiranja hemikalija, a smešten je u Nacionalnom institutu za zdravlje, ovde u Vašingtonu. Cilj je da se izradi sveobuhvatna datoteka otrovnih i štetnih supstanci, kakva još ne postoji. Robot sada testira hemikalije nađene u industrijskim potrošačkim proizvodima, dodacima hrani i lekovima, tragajući za onima koji su opasni. Mašina je brza i sposobna da radi neprekidno. Osim toga, ukida upotrebu životinja za testiranje jer radi samo sa po nekoliko životinjskih ćelija u kapljicama rastvora, raspoređenim po udubljenjima na specijalnoj pločici. kaže Kavlok. Kompjuterski program daje nalog robotu da u svakom udubljenju prati određene biološke aktivnosti, što on obavlja veoma brzo, a podatke o tome šalje u kompjuter. Na osnovu tih podataka naučnici mogu da ocenjuju da li su testirane hemikalije otrovne, da li su opasne za nerođene bebe, da li izazivaju rak i drugo. kaže Robert Kavlok. Kavlok kaže da za mnoge hemikalije koje se danas koriste nema podataka o tome koliko su opasne. A na tržištu Sjedinjenih Država svake godine se pojavi oko 1500 novih sintetičkih supstanci. Novi robot pružiće naučnicima jasniju sliku o toj lavini novih proizvoda, a proizvođačima i regulatornim telima omogućiti da ih lakše svrstavaju po stepenu opasnosti.